CELEX: 32011R1114
Language: mt
Date: 2011-11-04 00:00:00
Title: Regolament ta’ Implimentazzjoni tal-Kummissjoni (UE) Nru 1114/2011 tal- 4 ta’ Novembru 2011 li jħassar ir-Regolament (KE) Nru 601/2008 dwar miżuri protettivi li japplikaw għal ċerti prodotti tas-sajd importati minn Gabon u li huma intenzjonati għall-konsum uman Test b’relevanza għaż-ŻEE

5.11.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 288/23
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 1114/2011
   tal-4 ta’ Novembru 2011
   li jħassar ir-Regolament (KE) Nru 601/2008 dwar miżuri protettivi li japplikaw għal ċerti prodotti tas-sajd importati minn Gabon u li huma intenzjonati għall-konsum uman
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 178/2002 tal-Parlament Ewropew u tal-Kunsill tat-28 ta’ Jannar 2002 li jistabbilixxi l-prinċipji ġenerali u l-ħtiġijiet tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta’ sigurtà tal-ikel (1), u b’mod partikolari l-Artikolu 53(1)(b) tiegħu,
   Billi:
   
               (1)
            
            
               Ir-Regolament (KE) Nru 601/2008 (2) japplika għal ċerti prodotti tas-sajd li joriġinaw minn Gabon u li huma intenzjonati għall-konsum uman. Dan ir-regolament jipprevedi kontrolli ta’ laboratorju fuq kull konsenja ta’ dawn il-prodotti tas-sajd sabiex tiġi żgurata l-konformità mal-valuri limitu rilevanti għall-metalli tqal u s-sulfiti, rispettivament, li huma stipulati fir-Regolament tal-Kummissjoni (KE) Nru 1881/2006 tad-19 ta’ Diċembru 2006 li jistabbilixxi livelli massimi ta’ ċerti kontaminanti fil-prodotti tal-ikel (3) u fid-Direttiva Nru 95/2/KE tal-Kunsill u l-Parlament Ewropew tal-20 ta’ Frar 1995 dwar l-addittivi tal-ikel għajr kuluri u sostanzi li jagħtu ħlewwa (4). Dawn il-miżuri ta’ protezzjoni ttieħdu wara li permezz ta’ spezzjoni mill-Komunità fl-2007 nkixfu nuqqasijiet sinifikanti fis-sistema ta’ monitoraġġ tal-Gabon.
            
         
               (2)
            
            
               L-Uffiċċju għall-Ikel u l-Veterinarju wettaq spezzjoni ta’ segwitu fil-Gabon f’Lulju tal-2010 biex jevalwa s-sistema ta’ monitoraġġ fis-seħħ li tmexxi l-produzzjoni tal-prodotti tas-sajd intiżi għall-esportazzjoni lejn l-Unjoni. It-tim ta’ spezzjoni osserva titjib fil-leġiżlazzjoni, il-proċeduri uffiċjali tal-kontroll u l-prestazzjoni tal-laboratorju. Saru numru ta’ rakkomandazzjonijiet li mbagħad ġew indirizzati mill-Gabon. Barra minn hekk, kontrolli ta’ qabel l-esportazzjoni li jitwettqu fil-Gabon issa jipprovdu garanziji xierqa biex jippermettu l-importazzjoni fl-Unjoni ta’ prodotti tas-sajd, intiżi għall-konsum uman.
            
         
               (3)
            
            
               Peress li l-kontrolli previsti fir-Regolament (KE) Nru 601/2008 ma għadhomx meħtieġa, dak ir-Regolament għandu jitħassar.
            
         
               (4)
            
            
               Il-miżuri stipulati f’dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 601/2008 huwa rrevokat.
   Artikolu 2
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-4 ta’ Novembru 2011.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 31, 1.2.2002, p. 1.
   
      (2)  ĠU L 165, 26.6.2008, p. 3.
   
      (3)  ĠU L 364, 20.12.2006, p. 5.
   
      (4)  ĠU L 61, 18.3.1995, p. 1.